|  |  |  |  |  |  |  |
| --- | --- | --- | --- | --- | --- | --- |
| Vår referanse: |  | Saksbehandler: |  | Dato: |  |  |
| 2013/896-15-L12 |  | Linn Tautra Grønseth |  | 31.08.2015 |  |

# Delplan for forskningsrelaterte aktiviteter i Adventdalen - Førstegangsbehandling

|  |  |  |
| --- | --- | --- |
| **Utvalg** | **Utv.saksnr.** | **Møtedato** |
| Teknisk utvalg | 34/15 | 29.09.2015 |

## Teknisk utvalgs behandling - 29.09.2015

Administrasjonssjefens anbefaling ble enstemmig vedtatt.

## Teknisk utvalgs vedtak - 29.09.2015

Teknisk utvalg vedtar med hjemmel i svalbardmiljøloven § 50, siste ledd, å legge forslag til delplan for forskningsrelaterte aktiviteter i Adventdalen datert 4.6.2015, med tilhørende planbeskrivelse og planbestemmelser datert 4.6.2015 ut til offentlig ettersyn.

--- slutt på saksprotokoll ---

## Anbefaling:

Teknisk utvalg vedtar med hjemmel i svalbardmiljøloven § 50, siste ledd, å legge forslag til delplan for forskningsrelaterte aktiviteter i Adventdalen datert 4.6.2015, med tilhørende planbeskrivelse og planbestemmelser datert 4.6.2015 ut til offentlig ettersyn.

--- slutt på innstilling ---

## Saksopplysninger:

UNIS er engasjert i forskning knyttet til studier av CO2-lagring i grunnen, og har i perioden mellom 2007 – 2013 boret 8 brønner tiltenkte dette. Frem til nå har det kun blitt benyttet vann i injeksjonene. Forslagsstiller ønsker nå å bore flere brønner og tillate injeksjon av CO2 i disse. I tillegg foreslås utvidelse av eksisterende bygningsmasse i området. Den økte aktiviteten fører med seg tiltak i et omfang og med en arealbruk som utløser krav til delplan.

Delplanen skal legge til rette for videreføring av forskningsaktivitet i området rundt gamle flyplassen. I tillegg til etablering av infrastruktur og brønner, geofoner og annen instrumentering tilknyttet forskningen, så muliggjør planen også plassering av anlegg og innretninger på bakkeplan, samt tilrettelegging for trafikk. I tillegg til rene forskningsrelaterte behov, legger planen også til rette for utvidelse av bygningsmassen ved det gamle Nordlys observatoriet, med sikte på å etablere et vitenskapelig besøks/visningssenter.

Forslag til planprogram for planarbeidet, datert 11.11.2013, ble lagt ut på offentlig ettersyn den 5.12.2013. Forslagsstiller har mottatt fire uttalelser (Bergmesteren, Forskningsrådet, Kystverket og Sysselmannen), uten at de kom merknader av betydning for det videre planarbeidet.

Longyearbyen lokalstyre har i sine tilbakemeldinger til delplanforslaget lagt vekt på hensynet til allmennhetens ferdsel i området (skuter og hundespann), høyden på bebyggelse, avstand til elvedelta, samt at forslagsstiller og Sysselmannen måtte bli enige om en akseptabel sikringssone mot kulturminnene i området.

Planen har på en tilfredsstillende måte imøtekommet Longyearbyen lokalstyre sin innspill, og det er oppnådd enighet mellom forslagsstiller og Sysselmannen hva gjelder sikringssone. Se vedlegg med Sysselmannens vedtak om flytting av sikringssoner, datert 11.5.2015.

Naturgitte forhold, risiko- og sårbarhetsanalyse og forholdet til etablerte virksomheter i området er drøftet i planbeskrivelsen.

## Vurdering:

Administrasjonssjefen finner at planprogrammet er oppfylt, og at planforslaget gir gode nok rammer for å behandle søknad om tiltak innenfor planområdet. Administrasjonssjefen anbefaler at forslag til delplan for forskningsrelaterte aktiviteter i Adventdalen legges ut til offentlig ettersyn.

|  |  |
| --- | --- |
| Vedlegg: | |
| 1 | Planbeskrivelse med bestemmelser, 4.6.2015 |
| 2 | Plankart 4.6.2015 |
| 3 | Delplan for forskningsrelaterte aktiviteter i Adventdalen - forslag til planprogram 11.11.2013 |
| 4 | Kopi: Vedtak om reduksjon av sikringssone rundt fredete kulturminner |
| 5 | Referat fra befaring 13 (3) |